

המכללה לביטחון לאומי

מחזור מ"ה, 2017-2018

תיק קורס

מדיניות חוץ, דיפלומטיה ויחסים בינלאומיים

מנחה אקדמי: ד"ר ערן לרמן

מדריך אחראי: מר חיים וקסמן

**הציר המדיני**

מטרת הציר המדיני היא פיתוח חשיבה מדינית בראייה רחבה והנחלת מודעות לתפקידם של כלים מדיניים במערכה המשולבת על ביטחון ישראל. הציר מתפרס לאורך שנת הלימודים ומרכיביו העיקריים הם: הקורס "מדיניות חוץ, דיפלומטיה ויחסים בינלאומיים", הסימולציה המדינית-ביטחונית (בשיתוף ציר אסטרטגיה), סיור נאט"ו והאיחוד האירופי, סיור "מזרח" וסיור ארה"ב. בנוסף, תכנית הלימודים כוללת תכנים התומכים בציר המדיני כגון קורס מזה"ת (בשיתוף ציר הגנה לאומית), סדנת מו"מ והרצאות בכירים ישראלים וזרים.

בעוד שהקורס הבסיסי בדיפלומטיה ומדיניות חוץ יעסוק בעיקר בהכרת המערכת המדינית הישראלית ונקודת מבטה, הרי שסיורי חו"ל יאפשרו העמקה בתפיסה האסטרטגית של המעצמות ושחקנים מרכזיים אחרים בזירה הבינ"ל ובהבנת ה"אחרות" האסטרטגית שלהם, דבר שיאפשר גם הסתכלות מחודשת על המערכת הישראלית.

**מטרות הקורס**

1. הקניית מושגי יסוד באשר לדפוסי יסוד ורבדים היסטוריים במבנה המערכת הבינלאומית, בהתפתחות היחסים הבין-מדינתיים ובהתהוותה של הפרקטיקה הדיפלומטית של ימינו.
2. הכרת מקורותיה ומאפייניה של מדיניות החוץ הישראלית (ועוד קודם לכן - פעילותה המדינית של התנועה הציונית) וזיהוי האתגרים העיקריים העומדים בפניה בעת הזו.
3. העמקת ההבנה באשר למנגנוני עיצוב המדיניות בישראל בנושאים מדיניים מרכזיים העומדים על הפרק וזיקת הגומלין בין המוקדים השלטוניים הרלבנטיים, הן בקבלת ההחלטות והן ביישומן.
4. הכרת הפרקטיקה הדיפלומטית המודרנית ואתגרי משרד החוץ.
5. עיון בסוגיות מדיניות קונקרטיות כגון יחסי הגומלין בין דיפלומטיה ללחימה ושאלת מנגנוני הסיום בעתות משבר.

**הערות כלליות**

1. קורס חובה לתואר שני,המזכה בקרדיטציה אקדמית (4 שש"ס);
2. הקורס יבוסס על הרצאותיו של ד"ר ערן לרמן ומרצים אורחים. הרצאות רלבנטיות נוספות יינתנו במסגרת הסיורים בחו"ל ובמפגשי ההכנה לקראתם, בביקור במשרד החוץ ובהכנות לסימולציה המדינית-ביטחונית.

**דרישות הקורס**

א. נוכחות והשתתפות פעילה בשיעורים;

ב. הגשת עבודת גמר (העומדת באמות מידה של כתיבה אקדמית), במתכונת של 'נייר הכנה למקבל החלטות בכיר' בסוגיה מדינית נבחרת.

**קורס וסיור בטל"מ בארה"ב**

יחסי ישראל-ארה"ב מהווים אבן יסוד בתפיסת הביטחון הלאומי של מדינת ישראל. על מנת להכיר את בעלת בריתה המשמעות ביותר של מדינת ישראל, נקיים קורס שיכלול מפגשי הכנה וביקור בארצות הברית. בקורס נלמד להכיר את מבנה מנגנון המדינה האמריקאי ואת האתגרים המרכזיים בתחומי הביטחון הלאומי המונחים לפתחם של מקבלי ההחלטות. בנוסף נעסוק ביחסי ישראל-ארצות הברית, בקהילה היהודית החשובה על זרמיה וארגוניה השונים וכן בנושאי חברה, כלכלה, מורשת והיסטוריה אמריקאית. בנוסף נלמד על מוסדות וארגונים בינ"ל שמקום מושבם בארצות הברית.

**דרישות הקורס**

1. השתתפות פעילה בהרצאות המקדימות לנסיעה ובסיור
2. קריאת החומרים העיוניים
3. כתיבת נייר קבוצתי מסכם לסיור.

מרצה ומנחה אקדמי: פרופ' אבי בן-צבי

קורס לתואר שני המזכה בקרדטציה אקדמית (3 שש"ס)

**קורס וסיור בטל"מ מזרח**

במטרה להכיר מדינות בעלות חשיבות גדולה בזירה הבינ"ל להן השפעה רבה על הביטחון הלאומי של ישראל ולהכיר את דרכי החשיבה האסטרטגית המאפיינות אותן ואת מערכות היחסים שלהן עם ישראל, יתקיים השנה סיור לימודי בארבע מדינות מרכזיות: רוסיה, סין, הודו ודרום קוריאה. טרם הביקור יקיים תהליך חקירה אסטרטגית מקיף במסגרת קבוצתית.

**דרישות הקורס**

1. השתתפות בתהליך חקירה צוותי מקיף המהווה הכנה לסיור.
2. כתיבת נייר הכנה צוותי לביקור.
3. כתיבת נייר קבוצתי מסכם לתהליך הלמידה והסיור.

מרצה ומנחה אקדמי: ד"ר ערן לרמן

קורס לתואר שני המזכה בקרדטציה אקדמית (3 שש"ס)

**פריסת שיעורים קורס מדיניות חוץ, דיפלומטיה ויחב"ל**

|  |  |  |  |  |
| --- | --- | --- | --- | --- |
| **מס"ד** | **תאריך** | **שעה** | **השיעור** | **המרצה** |
|  | 7.12.17 | 08:30-10:00 | מבוא לדיפלומטיה – הרבדים ההיסטוריים | ד"ר ערן לרמן |
|  | 10:30-12:00 | מבוא לדיפלומטיה – מה נשתנה? |
|  | 12.12.17 | 13:00-14:15 | היערכות לביקור משרד החוץ |  |
|  | 27.12.17 | 08:00-17:00 | ביקור במשרד החוץ |  |
|  | 28.12.17 | 08:30-12:00 | דיפלומטיה יהודית וציונית | ד"ר ערן לרמן |
|  | 4.1.18 | 13:00-14:15 | מו"מ מדיני | מר שלום תורג'מן |
|  | 14:45-16:00 | דיפלומטיה ישראלית בת זמננו | מר רון פרושאור |
|  | 18.1.18 | 08:30-10:00 | המערכה המדינית מול הגרעין האיראני | מר בנג'י קרסנה |
|  | 10:30-12:00 | מבוא לדיפלומטיה ציבורית | מר נועם כץ |
|  | 25.1.18 | 08:30-10:00 | מנגנוני עיצוב מדיניות חוץ וקבלת החלטות | גב' אורנה מזרחי |
|  | 10:30-12:00 | סיכום הקורס והכנה למטלת הסיום | ד"ר ערן לרמן |

**חומרי הקריאה עפ"י השיעורים:**

1. **שיעור מס' 1: מבוא לדיפלומטיה - הרבדים ההיסטוריים של הסדר העולמי**

קריאה:

* שלמה אבינרי (2007), מבוא, בתוך: קיסינג'ר הנרי, **דיפלומטיה**, ירושלים: שלם, עמ' י"א-ל'.

* דניס רוס (2009), **על מדינאות - כיצד לשקם את מעמדה של ארצות הברית בעולם**, תל אביב: מטר, פרק 1, עמ' 34-40.

1. **שיעור מס' 2: מבוא לדיפלומטיה - מה נשתנה?**

קריאה:

* מייקל אנטון, "אמריקה והסדר העולמי הליברלי: חושבים מחדש", **השילוח 5** (2017).

רשות:

* Hocking Brian (2012), Executive Summary, in: **Futures for Diplomacy**, Netherland Institute of International Relations 'Clingendael', pp. 5-14.

<https://www.clingendael.nl/sites/default/files/20121030_research_melissen.pdf>

1. **שיעור מס' 3: הכנה לביקור במשרד החוץ**

קריאה: חומרי קריאה לקראת הביקור יופצו בנפרד.

1. **שיעור מס' 4: ביקור במשרד החוץ**

קריאה: חומרי קריאה לקראת הביקור יופצו בנפרד.

1. **שיעור מס' 5: מבוא לדיפלומטיה היהודית והציונית**

קריאה:

בני מוריס (2010), **1948 – תולדות המלחמה הערבית-ישראלית הראשונה**, תל אביב: עם עובד, עמ' 53-93.

1. **שיעור מס' 6: מו"מ מדיני**

קריאה: חומרי קריאה יופצו בהמשך.

1. **שיעור מס' 7 איראן כיריב מדיני: תרומת ישראל למאבק האסטרטגי**

קריאה: חומרי קריאה יופצו בהמשך

1. **שיעור מס' 8: דיפלומטיה ישראלית בת זמננו**

קריאה:

* Gerstman David (2016), "Israeli Diplomacy: Finding Friends in Improbable places", **The Tower**, 5.6.2016.

<http://www.thetower.org/3332-israeli-diplomacy-finding-friends-in-improbable-places/>

* המכון הישראלי לתכנון כלכלי (2017), אסטרטגיית-על למדינת ישראל, עיונים וכיוונים, הטכניון: חיפה, עמ' 60-110.

1. **שיעור מס' 9: דיפלומטיה ציבורית ועתיד ההסברה בעידן המקוון**

קריאה:

* שנער דב (2009), **דיפלומטיה ציבורית בישראל, דו"ח מחקר**, חיפה: מוסד שמואל נאמן, הטכניון, עמ' 10-31, 133-146.

<http://www.neaman.org.il/NeamanHeb/UpLoadFiles/DGallery/9418951661.pdf>

* Christopher Ross**, "Public Diplomacy Comes of Age,"**The Washington Quarterly, Vol. 25.2, (2010), pp. 73-83

1. **שיעור מס' 10: מנגנוני קבלת החלטות בישראל**

קריאה:

* ארד עוזי, לימור בן-הר (2016), כיוונים למיסוד "המועצה לביטחון לאומי" ולחיזוק המערכת, בתוך: **המל"ל - המאבק להקמתה של "המועצה לביטחון לאומי"**, חבל מודיעין: כנרת, זמורה-ביתן, פרק ח', עמ' 317-274.